CELEX: 32012R0401
Language: hr
Date: 2012-05-07 00:00:00
Title: Provedbena Uredba Komisije (EU) br. 401/2012 od 7. svibnja 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               329
            
         32012R0401
   
               L 124/15
            
            
               SLUŽBENI LIST EUROPSKE UNIJE
            
            
               07.05.2012.
            
         
      PROVEDBENA UREDBA KOMISIJE (EU) br. 401/2012
   od 7. svibnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere o razvrstavanju robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga iz stupca 3 te tablice.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije donio mišljenje u roku koji je odredio njegov predsjednik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. svibnja 2012.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod u obliku stošca, (visine oko 40 cm), napravljen zašivanjem dva netkana trokutasta dijela od crvenog tekstilnog materijala, s obrubom [] bijele boje na dnu i bijelim pomponom na vrhu.
               (pokrivala za glavu)
               (Vidjeti fotografiju br. 658) (1)
               
            
            
               6505 00 90
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 6505 i 6505 00 90.
               Osim šešira za lutke, drugih šešira za igru i karnevalskih proizvoda, šeširi i ostala pokrivala za glavu svih vrsta, bez obzira na materijal od kojeg su izrađeni i njihove namijenjene uporabe, razvrstani su u poglavlje 65. (vidjeti također Napomene s objašnjenjem Harmoniziranog sustava uz poglavlje 65., općenito, prvi stavak).
               Pokrivala za glavu izrađena od čipke, pusta ili ostalih tkanina u komadu razvrstani su pod tarifni broj 6505 (vidjeti također Napomene s objašnjenjem Harmoniziranog sustava uz tarifni broj 6505, prvi stavak).
               U skladu s napomenom 1(o). uz odjeljak XI. (tekstil i tekstilni proizvodi), pokrivala za glavu iz poglavlja 65. isključena su iz tog odjeljka.
               Tekstilni proizvodi koji imaju uporabnu funkciju isključeni su iz poglavlja 95., čak i kad su svečanog izgleda (vidjeti također Napomene s objašnjenjem Harmoniziranog sustava uz tarifni broj 9505, točka (A), posljednji stavak). Dakle, ne može se razvrstavati pod tarifni podbroj 9505 10 90 kao ostali proizvodi za božićne svetkovine.
               Proizvod ima očita obilježja pokrivala za glavu i dizajniran je da se nosi kao takav.
               Proizvod se stoga razvrstava kao pokrivala za glavu s oznakom KN 6505 00 90.
            
         
      
   
      (1)  Fotografija služi samo u informativne svrhe.